b"\n_START_ARTICLE_\nTomasina Morosini\n_START_PARAGRAPH_\nTomasina Morosini (Venecija, 1250. - Budim, 1300.), mleta\xc4\x8dka plemkinja i slavonska (hrvatska) herceginja (ducissa tocius Slavonie) (o. 1290. - 1297.), majka posljednjeg Arpadovi\xc4\x87a na ugarskom prijestolju Andrije III. Mle\xc4\x8danina (\xe2\x80\xa0 1301.). Porijeklom je iz mleta\xc4\x8dke patricijske obitelji Morosini. Bila je supruga Stjepana Posthumnog (\xe2\x80\xa0 1271.), nepriznatog ugarskog kraljevi\xc4\x87a, navodnog sina kralja Andrije II. (\xe2\x80\xa0 1235.) i kraljice Beatrice d'Este."